[bookmark: _GoBack]                                                                             PATVIRTINTA
                                                                       Jurbarko rajono savivaldybės    
                                                                       viešosios bibliotekos direktoriaus
    2026 m. rugpjūčio 18  d. įsakymu Nr. 2-52


JURBARKO RAJONO SAVIVALDYBĖS VIEŠOSIOS BIBLIOTEKOS PADALINIO VYRESNIOJO BIBLIOTEKININKO PAREIGYBĖS APRAŠYMAS


I. PAREIGYBĖ

1. Jurbarko rajono savivaldybės viešosios bibliotekos (toliau – Biblioteka) Padalinio vyresniojo bibliotekininko pareigybė priskiriama specialistų grupei.
[bookmark: _heading=h.2rcz47nedxro]2. Pareigybės lygis – B, Lietuvos profesinių sąjungų kodas 2622.
3. Pareigybės paskirtis - planuoti, organizuoti ir vykdyti padalinio veiklą: teikti bibliotekines bei kultūrines paslaugas gyventojams, organizuoti gyventojų aptarnavimą (įskaitant aptarnavimą namuose) ir užtikrinti tinkamą bibliotekos fondų apskaitą bei apsaugą.
4. Padalinio vyresnysis bibliotekininkas tiesiogiai pavaldus Bibliotekos vyriausiajam metodininkui.
5. Padalinio sąvoka apima Bibliotekos teritorinius padalinius – miestų ar kaimų filialus.

II. SPECIALIEJI REIKALAVIMAI

6. Darbuotojas, einantis Padalinio vyresniojo bibliotekininko pareigas, turi atitikti šiuos specialiuosius reikalavimus:
6.1. Turėti ne žemesnį kaip aukštesnįjį, įgytą iki 2009 m., arba specialųjį vidurinį, įgytą iki 1995 m., išsilavinimą (arba aukštąjį koleginį išsilavinimą).
6.2. Vadovautis Lietuvos Respublikos įstatymais, norminiais ir teisiniais aktais, Bibliotekų įstatymu, bibliotekininkystės standartais, darbo tvarkos taisyklėmis.
6.3. Gebėti savarankiškai planuoti, organizuoti ir koordinuoti profesinę veiklą.
6.4. Mokėti naudotis dokumentų valdymo sistema, informacinėmis technologijomis, socialiniais tinklais ir skaitmeninėmis komunikacijos priemonėmis.
6.5. Gebėti kaupti informaciją, ją sisteminti, apibendrinti ir rengti išvadas.
6.6. Žinoti darbuotojų saugos ir sveikatos, gaisrinės saugos, elektrosaugos reikalavimus ir jų laikytis.

III. FUNKCIJOS

7. Padalinio vyresnysis bibliotekininkas vykdo šias funkcijas:
7.1. Įgyvendina Bibliotekos nuostatuose nustatytus tikslus, uždavinius ir atlieka funkcijas galutiniams rezultatams pasiekti.
7.2. Rengia tekstines ir statistines ataskaitas su kiekybinių ir kokybinių duomenų analize.
7.3. Ieško skaitytojų telkimo būdų ir juos realizuoja.
7.4. Teikia lankytojams konsultacijas, bibliotekines ir kultūrines paslaugas.
7.5. Vysto kultūrinę veiklą: organizuoja renginius ir literatūros, dokumentų, stacionarias, kilnojamąsias, virtualias parodas, edukacines programas, organizuoja jų pristatymus ir teikia duomenis apie numatomus einamojo mėnesio renginius atsakingam darbuotojui.
7.6. Organizuoja ir dalyvauja Bibliotekos bei Lietuvos mastu organizuojamuose renginiuose, akcijose ir iniciatyvose.  
7.7. Ugdo skaitytojų bibliografinį išprusimą, supažindina su skaitymo kultūros pagrindais.
7.8. Moko ir konsultuoja vartotojus kompiuterinio ir informacinio raštingumo klausimais.
7.9. Taiko Bendrąjį duomenų apsaugos reglamentą (BDAR) tvarkant bei atnaujinant skaitytojų duomenis, kuriuos naudoja tik bibliotekos vartotojų apskaitai ir analizei.
7.10. Pildo Padalinio dienoraštį, kuriame kasdien veda visų Padalinio skaitytojų, lankytojų ir dokumentų išdavimo apskaitą.
7.11. Dirba kraštotyros, knyginio ir ikonografijos paveldo, dalinai etnokultūros ir krašto kultūros paveldo srityse: rengia kraštotyros darbus, fiksuoja vietovei reikšmingą informaciją, pildo etnokultūrai skirtas bylas, populiarina ir aktualina etninę kultūrą ir jai skirtas publikacijas, renka kitą tokio pobūdžio medžiagą darbo vietoje ir išvykose.
7.12. Apskaito dokumentų fondą vadovaudamasis Lietuvos Respublikos standartu „Bibliotekos fondo ir darbo apskaitos vienetai“.
7.13. Tvarko Padalinio knygų fondą vadovaudamasis universaliąja dešimtaine klasifikacija (UDK) bei kitais bibliotekiniais standartais, rūpinasi fondo apipavidalinimu.
7.14. Iš fondo atrenka vartotojų sugadintus, praradusius aktualumą, susidėvėjusius ar kitus netinkamus naudojimui dokumentus, sudaro Pripažintų nereikalingais arba netinkamais naudotis dokumentų nurašymo aktus ir pateikia juos Fondų organizavimo skyriui.
7.15. Saugo dokumentų fondą vadovaudamasis Lietuvos Respublikos standartu „Spaudinių ir kitų dokumentų apsauga“.
7.16. Vykdo vartotojų prarastų dokumentų apskaitą, įrašo juos į nustatytos formos apskaitos knygą, sudaro skaitytojų pamestų dokumentų nurašymo bei priėmimo–perdavimo aktus ir teikia juos Fondų organizavimo skyriui.
7.17. Teikia Padalinio metinį planą (programą), tekstinę ir statistinę ataskaitas nustatytais terminais.
7.18. Populiarina Padalinio veiklą tradicinėse ir internetinės žiniasklaidos priemonėse, bendruomenės renginiuose bei bibliotekos žiniatinkliuose.
7.19. Rengia ir teikia prekių bei paslaugų poreikio paraiškas Bendrų reikalų skyriaus vedėjui, inicijuoja Padalinio viešuosius pirkimus.
7.20. Teikia mokamas paslaugas (dokumento kopijavimas, skenavimas, spausdinimas), už kurias ima nustatytą bei Savivaldybės tarybos sprendimu patvirtintą mokestį, išduoda pinigų priėmimo kvitą, periodiškai atsiskaito su bibliotekos buhalterija.
7.21. Kelia kvalifikaciją, dalyvauja bibliotekos organizuojamuose pasitarimuose, skaitmeninių kompetencijų ugdymo bei kompiuterizavimo mokymuose, seminaruose, konkursuose ir kituose mokymuose, diegia įgytą patirtį praktinėje veikloje.
7.22. Rengia neformaliojo švietimo programas ir projektus įvairiems regiono, šalies ir užsienio programų konkursams finansavimui gauti bei teikti per biblioteką.
7.23. Palaiko bendradarbiavimo ryšius su aptarnaujamos vietovės kultūros, švietimo ir visuomeninėmis įstaigomis
7.24. Palaiko tvarką Padalinio patalpose, rūpinasi saugios, estetiškos ir vartotojams patrauklios aplinkos kūrimu.
7.25. Imasi  priemonių teisės aktų nustatyta tvarka, kad asmenys, pažeidę Naudojimosi biblioteka taisykles, atlygintų padarytą žalą;
7.26. Vykdo vyriausiojo metodininko, bibliotekos direktoriaus, skyrių vedėjų nurodymus bei atskirus pavedimus.
7.27. Vykdo kitus vyriausiojo metodininko ar bibliotekos direktoriaus pavedimus susijusius su pareigybės funkcijomis.

IV. PADALINIO VYRESNYSNIOJO BIBLIOTEKININKO TEISĖS

8. Padalinio vyresnysis bibliotekininkas, vykdydamas jam pavestus uždavinius ir funkcijas, turi teisę:
8.1. gauti iš Bibliotekos padalinių ir administracijos informaciją, reikalingą uždaviniams vykdyti;
8.2. teikti pasiūlymus Bibliotekos direktoriui dėl Padalinio veiklos, darbo organizavimo tobulinimo;
8.3. bendradarbiauti su švietimo, kultūros ir socialinėmis įstaigomis bei organizacijomis.
8.4. dalyvauti Bibliotekos direktoriaus sudaromų komisijų, darbo grupių veikloje, susijusioje su Padalinio klausimais;
8.5. naudotis įstaigos turimomis ryšio, informacinėmis, kompiuterinėmis sistemomis bei transporto priemonėmis, reikalingomis tiesioginėms funkcijoms vykdyti.


V. ATSAKOMYBĖ

9. Padalinio vyresnysis bibliotekininkas atsako už:
9.1. padalinio veiklą teisės aktų nustatyta tvarka; darbo Bibliotekoje drausmę, Bibliotekos fondo apsaugą, kokybę ir aktualizavimą;
9.2. vartotojams teikiamų duomenų tikslumą ir patikimumą;
9.3. už dokumentų ir duomenų saugumą bei konfidencialumą;
9.4. už perduotų materialinių vertybių ir turto apsaugą;
9.5. už šiame pareigybės aprašyme nustatytų funkcijų tinkamą vykdymą;
9.6. už darbo drausmės, profesinės etikos ir vidaus tvarkos taisyklių laikymąsi.
Susipažinau ir sutinku:

________________________________________________
(Padalinio vyresniojo bibliotekininko vardas, pavardė, parašas, data)
